
O RUGĂMINTE ABONATILOR NOŞTRI 

Cu prilejul sfârșitului anului școlar, se dau copiilor silitori 
premii, de obiceiu în cărți. 

Din existența de 9 ani a revistei «Albina» sa putut vedeă 
că ca este o adevărată călăuză pentru viaţa de toate zilele a 
fiecărui cetăţean. Prin sfaturile ce ca dă, cu şi prin articolele 
de higienă, agricultură, horticulturü, creşterea vitelor, seri- 
ciculturâ, etc., ea este un bun sfătuitor în ori ce imprejurare ; inr 
prin bucăţile asupra istoriei patriei, desvoltă dragostea de 
țară şi de neam. 

Pentru a o putea pune in mânile tuturor, am broşat in vo- 
lum, colecții de câte 3 luni, cuprinzând câte 13 numere, de 
căte 6 luni, cuprinzând 26 numere şi colecţii de câte un an, 
cuprinzăud 52 numere. 

Volumul broşat pe 3 luni costă lei 1,50 
> » » 6 > dă 3, — 
> » » Lan 6, — 

Asemenea am făcut volume legate pe unan, costând 7 lei vol. 

Rugüm dar persoanele cari vor să dăruiască cărţi de premii 
la copii să ia revista «Albina». 

Celor ce cumpără 10 volume, li sedă un rabat de 10 la sută 
din preţul arătat mai sus. 

Facem un călduros apel Domnilor invütütori şi ii rugăm a 
recomandă revista «Albina» intre cărţile de premii. 

'Tonte cererile trebuiesc insotite de cost. 

Cheltuelile de porto sunt in socoteala revistei. 


LICITATIUNI 


La 20 Iunie 1906 orele 10 a. m., se va fine licitafiune publică la Efo- 
ria Spitalelor Civile din București, Bulevardul Elisabeta, pentru lucră- 
rile de reparafiuni generale de întreținere ale Spitalului Colțea, cari dupå 
deviz se ridică la suma de lei 8914, bani 34. 

— pentru lucrările de reparația şi vopsirea fațadelor dosnice ale spi- 
talului Colțea, cari după deviz se ridică la suma de lei 5364, bani 17. 

— pentru reparaflunile generale de întreţinere ale invelitorilor spi- 
talului Colțea, cari după deviz se ridică la suma de lei 3.366, bani 68. 
Concurenţii. pentru toate aceste lucrări, vor prezentă acte în regulă cu 
cari vor probă că sunt înscrişi cu patenta de antreprenori de lucrări 
publice. 

Doritorii de a luă parte la aceste licitatiuni sunt invitaţi ca in sus 
citata zi şi oră să-gi presinte ofertele d-lor sigilate însoţite de o garan- 
ție provizorie de 10'/,, cunoscând că garanţia definitivă va fi de 10%. 

— In ziua de 12 Iulie 1906, ora 10:,a. m., pentru rearendarea în com- 
tul d-lor arendaşi, pentru neplata de arenzi, cu începerea dela data a- 
probărei, a armâtoarelor moşii: 

1) «Judeţul Argeş>.—Vatra schitului Cornet, com. Racoviţa Copăceni, 
garanţie provizorie lei 769. 

2) «Judeţul Buzău».— Rotunda, comuna Brădeanu, garanţie provizorie 
lei 8 200. 

3) Şopârligele, comuna Gherăseni, garanţie provizorie lei 7.200. 

4) «Judeţul Jalomiţa».—Persica Mierlari sau Dor Mărunt, comuna Dor 
Mârunt, garanţie provizorie lei 16.520. 

5) “Judeţul Prahova». — Mâneciurile, comuna Mâneciu Ungureni, ga- 
ranţie provizorie lei 2.375. 

6) «Județul Toleorman:.—Sfinţești şi Gârâgâu cu trupurile, com. Sfin- 
feşti, garanţie provizorie lei 12.050. 

Oferte condifionale şi supra oferte nu se primesc, 

Condiţiunile speciale precum şi orice informafiuni se pot luă la Ser- 
viciul Domenial al Eforiei, secţia Bunurilor, în zilele de lucru, între 
orele 101/,—121/,. 

ate, 5 bani euvântul. 


Pneomoniile și cauzele lor in superstitiile poporului. 


i-ai scris întrun rând şi m'ai întrebat cât ade- 

văr este şi câtă minciună în svonul că fetele 
fac în noaptea spre Anul-nou farmece şi vrăji 
într'un chip de necrezut, adică desbrăcate de 
tot, afară în gerul iernii. Ziceai că una dintre cele mai fru- 
moase fete din sat ar fi murit de junghiuri în ajunul Bo- 
botezei, şi că gurile rele o învinuiau tocmai de asta. 

Eu nu ştiu de ce-a murit fata din satul vostru, dar tare 
mă tem că gurile rele vorbeau adevărul. Nu o singură fată 
şi nici două, şi nici zece, nu şi-au făcut de petrecanie cu 
nebuniile lor din noaptea de Sân-Vasii. Se îmbolnăvesc de 
junghiul numit pneumonie, capătă junghiurile zise cuțite, 
reumatisme, dureri de gât, amorfeli de mâini şi de picioare, 
unele îşi pierd graiul şi auzul. Pa se întâmplă, cu deosebire 
la vraja zisă cu oglinzile, că o seamă de fete mor atunci pe 
loc, de spaimă poate mai mult decât de frig. Număratul pa- 
rilor şi semănarea cânepei la tăetorul lemnelor, căutatul în 
fântână şi tropotitul porcilor fine câte-o jumătate de ceas. 
Inţelegi acum, că a sta atâta vreme în pielea goală pe ge- 
rul Bobotezei, noaptea, afară, este o nebunie dintre cele mai 
nebune. Eu aş vrea să se facă un catastih de toate fetele 
şi femeile cari se plâng de întâlnitura cu ceas rău, de piş- 
cături din lele şi de pocituri, şi să se întrebe din ce le vine 

răul. Că nevestele, adevărat, fac puţine farmece iarna, goale 
ca Eva, dar răul a intrat în ele de pe când erau fete şi 
umblau cu vrăji. Apoi multe se îmbolnăvesc în ziua lui Ha- 
ralambie cel cu ciuma, şi pe la Sân-Toder când trag caii 
de coadă şi la Mucenici şi la Alexii când alungă şarpele. 
lar altele mai puţine pe la Florii cu scăldatul fâcâturilor, 
ori pe la Sf. Gheorghe cu trasul oalei legată de picior prin 
iarbă. 

Desbrăcarea până la piele şi despletirea părului îşi are 
rostul ei într'o mulţime de obiceiuri superstiţioase, nu numai 
la farmece şi la Anul nou, ci peste tot anul. Obiceiul uneori 
e foarte primejdios, înţeleg pentru răceli iarna, iar alte ori 
e neghiob şi întru toate necreştinesc, cum e la ameninţarea 
furtunii cu toporul vara, iar de alte ori e scandalos cum e 
la afumarea grădinilor la începutul primăverii. Ca să fii pe 
deplin lămurit despre acest obiceiu, îţi scriu mai cu amă- 
nunte : ce rost are, când şi cum şi unde se practică. 

Apostolul Pavel într'o scrisoare a lui, zice că femeile să 
meargă la biserică în haine fără podoabe, fără cercei şi salbe, 
fără nimic ce este dintr'ale deşertâciunilor lumii. Adică, sme- 
rite şi desbrăcate de trufie şi de avere. Şi lui Moisi i-a po- 
runcit Dumnezeu din rugul ce ardeă să s'apropie de El 
fără încălţăminte. De altarul Domnului şi noi bărbaţii creş- 
tini ne apropiem fără acoperământ al capului. Aşa se cuvine 
să ne apropiem de Dumnezeu. Acum înţelegi, de ce toate 
popoarele păgâne, şi şi cele creştine, când sapropiau de 
altar ori îşi începeau rugăciunile, lepădau toate podoabele 
ca să fie smeriţi şi curaţi. Femeile despleteau părul şi ca 
să nu aibă această podoabă a părului împletit şi şi pentru 
celelalte podoabe scumpe ale capului. Desculţe, despletite şi 
numai în cămaşa albă, fără brâu, aşa trebuiau să se roage. 
De-aici, urmărind acelaş gând, ajungi şi mai departe, să la- 
pezi şi cămaşa. Dar mai este şi alt temeiu, pentru Duhurile 
rele. Oamenii au purtat şi poartă fel de fel de amulete ca 
să depărteze duhurile rele — cum ţi-am spus într'alt loc chiar 
şi brâul şi salba, cerceii şi inelele sunt amulete. Câtă vreme 
le ai la tine, duhurile te ocolesc. Ce trebue deci să faci când 
vrei să chemi duhurile, să le ceri ajutorul, să le apropii de 
tine ? Să dai jos de pe tine toate lucrurile cari le stau îm- 
potrivă, toate piedicile lor. Gândul acesta te duce tot la des- 
brăcare, şi ca să fii încredinţat că n'ai nici un amulet — poate 
fără ştirea ta — lapezi toate hainele. Gândesc că-ţi ajung 
acestea, ca să vezi care e rostul desbrăcării până la piele 
în obiceiurile superstifioase. 

Anumite burueni de leac, în anumite nopţi, le culeg țăran- 
cele ori goale de tot ori numai în câmaşe. Mai ales în noap- 
tea spre Ziua-Crucii, toamna, şi în noaptea spre Sân-Toa- 
derul cel mare, primăvara. Dacă nu noaptea atunci în zori, 
între cântatul cocoşilor şi răsărirea soarelui. Pe cele ce le 


ALBINA 987 


culeg bărbaţii, cum e spânzul pentru ierbarea vitelor la 
Sân-Toader sau la Dragobete, ei le culeg goi până la brâu 
— căci nici într'un obiceiu superstiţios bărbaţii nu se des- 
bracă de tot —ori cu braţul gol. Fetele culeg şi busuiocul 
menit pe dragoste tot în pielea goală. Inţelegi, că orice plantă 
pe care ai s'o descânţi, mai ales pentru vrăji şi pentru făcut pe 
ursitâ şi pe dragoste, trebue s'o culegi în cămaşe, ori cel 
puţin despletitâ şi desculţă. Cu atât mai bine dacă o culegi 
desbrăcată de tot. Nu e nevoie să fi le inşir pe toate câte 
le culeg aşa, căci unele femei se fin mai strâns de obiceiu, 
altele nu. Insăşi babele nu-şi mai ţin legea, decât atunci 
când sunt plătite să culeagă cutare buruiană şi, fiind de 
față şi fata pentru care culeg, umblă cu fel de fel de şme- 
cherii de-ale lor, ca să umple de spaimă şi cutremur pe 
biata fată. 

Pentru alungarea Duhurilor, într'anumite zile, târancele 
au obiceiul să măture, desbrăcate până la piele, casa. Tot 
în ziua Sân-Toaderului fac şi acest lucru, în ziua Sfântului 
Andreiu, la Sf. Gheorghe, şi într'alte zile de acestea, când 
ung uşorii uşilor cu usturoiu şi se luptă cu strigoii. Astăzi 
târancele spun că măturând casa în chipul acesta alungă 
purecii. 

Dintru început toată măturarea asta a fost pentru duhu- 
rile negre ale văzduhului, şi tot pentru ele e şi astăzi, dar 
vezi până unde a ajuns neinfelegerea vorbelor! Căci, pe 
lângă măturare, femeile spun un descântec, vorbe obicinu- 
ite: să fugiţi, boi negri, din casa mea, de pe lângă casă, că 
de nu vă mătur cu mătura, vă afum cu cârpe, vă bat cu 
trestia, şi celelalte. Acei boi negri sunt duhurile rele, şi fiind- 
că şi purecii sunt negri, vrăjmaşele duhuri s'au făcut pureci. 

Dela pureci a trecut obiceiul şi la alte gângănii, la omizi, 
la furnici, la gândaci de tot neamul, la stelnife. Şi în loc să 
ție curată casa, s'o spele şi s'o scuture mai des, ţăranca se 
desbracă în pielea goală şi descântă în mijlocul casei, ca 
să se sperie purecii şi ploşniţele. Asta o face mai des, nu 
numai în zilele strigoilor, căci a pierdut adevăratul înţeles 
al obiceiului. 

Nu l-a pierdut însă, şi ştie bine că se desbracă până la 
piele, ca să aibă mai multă putere asupra strigoilor şi du- 
hurilor rele, la sărbătorile soarelui de primăvară. Acum, fie 
într'o zi a Martinilor sau a Filipilor de iarnă, fie la Sân-Toa- 
der, fie la Mucenici, la Alexii ori la Bunavestire, ţăranii au 
obiceiul să încunjoare de trei ori casa şi tot coprinsul de pe 
lângă casă afumând cu cârpe făcând sgomot cu lucruri de 
fier, stropind cu apă descântată ori cu aghiasmâ şi spunând 
din gură descântece sau rugăciuni de-ale poporului. Obiceiul 
e vechiu, strămoşesc. Cu sgomotul de fier sperie, cu fumul 
supără duhurile, cu apa şi cu focul curăţesc casa, vitele, po- 
mii. De obiceiu femeile duc cârpa aprinsă şi afumă, iar băr- 

bafii fac sgomotul zurăind lanţuri, bătând cleştele ori: su- 
nând un clopot. Dar femeile trebue să fie în pielea goală. 
Acest lucru însă nu e tocmai de lăudat, căci ele umblă des- 
puiate aşa în vederea altora. mai ales a copiilor. Adevărat 
e că unele işi iau cămaşa în dinţi, ceeace în anumite obi- 
ceiuri are o anumită însemnătate, dar aici nu e alta decât 
o acoperire a trupului pornită din ruşine. Ţăranii ştiu şi 
spun că ei înconjoară casa în zilele acestea, ca să nu intre 
şarpele — nu cel ce se târăşte cum îţi vine a crede, ci ne- 
curatul — şi ca s'alunge pe Diavolul. Intr'adevăr e însă vor- 
ba de fulger. 
(Va urma). G. Coşbuc. 


SCRISORI 
— TRINISE DE UN PRIETEN PRIBEAG — 


Biserica Jitionului. 


ntr'o după amiază de Martie, în împrejurimile Craiovei. 

Trăsura ne duce prin nori uşori de praf spre Balta- 
Verde, pe când în urmă orașul rămâne cu acoperi- 
șurile strălucind în bătaia soarelui, pe când sate și în- 
grămădiri de copaci se deslușesc până în zarea depărtată, 
pierdută în ceață. Trecem pe sub sălcii vechi, cotim pe la 
o margine de sat, pe lângă o fântână vopsită cu roșu, prin- 
tro uliţă strâmtă, printre multe căsuțe sărace, — și pe drum 
moale, abia zbicit, intrăm în pustietatea unor locuri bogate 
odinioară. 

Mânăstirea Jitionului. 

Naltă, lung zidită, măreață încă in trista-i şi derăpăna- 
ta-i bătrânețe, cu acoperișuri sparte prin care se involbu- 
rează furtunile și ploile, brăzdată de crăpături lungi, rănită 
pretutindeni în coaste de neinduplecata vreme, săracul lă- 
caş al Domnului şi al vrednicilor oameni cari au tost odată 
şi acum nu mai sunt, stă trist în singurătatea locului, la o 
parte de sat, lângă Balta Verde, care doarme moartă ca 
şi trecutul acelor locuri. 

Vin câţiva oameni și deschid. Se tânguesc că au un popă 
bătrân, ca şi cum nici nar fi; că biserica stă să se crape, 
că zi de zi tot mai cu frică, cu spaimă parcă, sună clopo- 
tul în turnul descoperit. Au făcut hârtii la stăpânire, au 

umblat prin lumea asta nouă, pentru credință, pentru bi- 
serica lor; dar vremurile acestea sunt grele, fără credință 
și nimeni n'ascultă glasul celui umilit. Intrăm cu ei înlăun- 
tru; privim ca şi ei pereţii afumaţi, crăpați, pereţi de co- 
cioabă săracă, răstoim câteva cărți, puține rămase din cele 
mari și grele ale bătrânilor, cineva citește cu glas mișcat 
câteva cuvinte însemnate de un cititor al altor timpuri, câ- 
teva cuvinte «scrise de mânâ de ţăran», apoi, după ce tre- 
cem prin altarul gol și pustiu in care nici un odor n'a mai 
rămas, în care nu € o perdea la o fereastră, în caree o 
înspăimântătoare sărăcie și durere, ne oprim în răceala, în 
amărăciunea lăcașului pustiu. Glasurile se innaltâ invâluin- 
du-se, tremurâ parcâ de mâhnirea şi râceala locului; şi când 
trecem cu toţii, zidurile reci se apropie parcă, se strâng 
în umezeală de ghiafâ, ca întrun mormânt. 

Rămân singur un răstimp în vechea biserică dela Balta 
Verde. Afară, glasurile tovarășilor au amuţit, fumul amur- 
gitului se strecoară prin ferestrele murdare; stau singur în- 
tro adâncă tăcere, intro adâncă singurătate, într'o jalnică 
singurătate. 

Şi de odată, pe sus, prin turnul vechiu, spart de fur- 
tuna vremurilor, prin amurgul cernit, se strecoară o oftare 
duioasă de vânt. lar se intinde tăcerea și negura amurgi- 
tului ca un zăbranic, apoi iar se strecoară pe sus durerea 
oftării, cu un fior prelung, abia abia simţit, de aramă: parcă 
degete nevăzute ating clopotul din turn. 

Și un fior mi se scurge prin piept. Sunt singur, şi ră- 
ceala ruinei mă infășoară: parcă mă împresoară sufletul bă- 
trânului locaș, cu aspra jale a prezentului, cu sfâșietoarea 
durere a amintirilor trecutului. 

Afară, linişte adânc impietritâ; o înserare cu un zâbranic 
cernit. Imprejurimi goale; printre arbori goi, se întrezărește 
satul sărac de-aproape, zugrăvit mohorit, fantastic pe luci- 
rea din urmă a asfintitului. In apropiere, Balta Verde işi 
doarme somnul ei de moarte. Nici un sgomot în întinde- 
rile pustii, spre Craiova. O tristetâ nevăzută fulgueşte din 
văzduhuri. Și jos pe lângă zidul umed, în iarba înverzită în 
primăvară, se strecoară un șarpe, ușor, nesimfit, cu luciri 
metalice. 

Da, pe-aici au fost curți boereşti, in preajma unui lac 
întins, la marginea unui sat de luptători. Un drum domnesc 
veneă până la biserica aceasta falnică. Ziduri tari încingeau 


www.dacoromanica.ro 


490 ALBINA 


lăcașul acesta vechiu. Bogâfie in afară, bogăţie înlăuntru» 
altarul impărăteşte împodobit; o liniște dumnezeiască în care 
odihneă duhul Domnului. Pe-atunci, de mult, își priponeau 
in ceair țăranii caii iuți, işi aninau în cuiu flintele lungi. Și 
in amurg femeile treceau ca printr'o lumină dela fântână, 
cu cofele pe cap. 

Boeri și slujitori domnești işi jucau fugarii prin lumina 
acestor locuri. De multe ori veselia nuntilor umplea de larmă 
malurile lacului; goana cailor, pocnetele pistoalelor și ve- 
selia imbelşugatâ trăgeau cercuri de lumină şi bucurie lo- 
cașului dumnezeesc. 

Pe-aici a trecut și Domnul Tudor cu mânia pandurilor 
lui. Aici sa oprit, şi un preot a binecuvântat din altar oas- 
tea răzbunătoare a țăranilor şi obijduitilor. Pe-aici o vieafâ 
intinsâ a unui trecut larg sa desfășurat; şi-acum un mare 
mormânt se întinde, un mormânt al bucuriilor și al dure- 
rilor trecutului, un mormânt al pustiirilor, al mâniei păgâ- 
nilor, al batjocurei străinilor. Pe acest mormânt odihnește 
tristă încă biserica veche. 

O milă mare, o milă nesfârșită mă cuprinde: din trecut 
vine o suflare in care mai tremură încă parcă, in agonie, 
sufletul vechii și pustiei clădiri. a 

Ca un cerșetor pe moarte, la o margine de drum, plin 
de durere şi de fiori, aşâ stă acum biserica aceasta a unui 
falnic trecut. Și ca o plângere duioasă trece iar oftarea su- 
ferinței peste urma clopotului din turn. 

Incet, pe gânduri, pornesc pe drumul umed, spre satul 
sărac, părăsesc şi acest mare mormânt al trecutului. 

Un sătean trece pe lângă mine, mă privește tăcut cu 
ochii in cari licâreşte durerea. O femeie se scoală de pe 
marginea șanțului şi se strecoară pe poartă în ograda strimtâ, 
spre căsuţa întunecoasă și săracă. Un țipăt dureros de co- 
pil răzbate de undevâ. Nici un glas vesel, nici un cântec, 
nimic. În preajma unui mormânt mau ce căută cântecele 
și luminele de bucurie. 

Pe sub sălciile bătrâne, în trăsură, cu prietenii, ne apro- 
piem de luminile Craiovei, printr'o înserare limpede și rece. 
In urmă, intr'o pâclă pătrunsă de pulberea lunii, a rămas 
biserica veche, săracă și pustie, în întinderea câmpiei. Un 
vânt ușor, și-o oftare a unei mari dureri vine dintr'acolo. 

` Mihail Sadoveanu. 


— ede — 

ulte lucruri minunate se întâmplă în natură! Aşâ 
sunt: fulgerul, trăsnetul, luminile polare, curcubeul, 
stelele căzătoare, şi altele. Oamenii învăţaţi, cari 
s'au îndeletnicit necurmat cu aflarea adevărului, nu 
s'au lăsat până când nu au tâlmăcit asemenea lucruri. 

Vorbind despre curcubeu îndeosebi, poporul ştie că este 
«un ştergar vărgat, peste mare aruncat» şi că «bea apă 
din râu», ca şi cum ar fi un dobitoc înzestrat cu viaţă. O 
mai fi având el şi alte credinţe, dar cum se întâmplă curcubeul, 
de asta habar n'are. 

Când ni se arată curcubeul, vedem că el se aseamănă cu 
un arc uriaş, frumos colorat. Capetele lui se pare că ating 
pământul, rezemându-se pe el, iar bolta arcului se ridică 
mândră către înălțimile cerului. Priveliştea este încântătoare. 
Dacă ne uităm cu bâgare de seamă, mai vedem că noi stăm 
între soare și norul din care pică ploaia, în aşă chip că soa- 
rele, capul nostru şi mijlocul cercului din care face parte 
curcubeul sunt în aceeaș linie dreaptă. La curcubeu putem 
deosebi, din afară înăuntru, următoarele colori: roșu, por- 
tocaliu, galben, verde, albastru, civit (indigo) și micșuniu 
(violet). 

Mulţi s'au încercat să vadă ce e curcubeul, apropiindu-se 
de locul unde li se arată. Dar schimbându-și locul lor, cur- 
cubeul le fugeă din ochi, ceeace însemnă că el este numai 
o arâtare şi că numai întrun anumit chip se puteă vedea. 

Care este pricina curcubeului ? 

Inainte de a o spune să facem împreună cu cititorul aces- 
tor rânduri o încereare: 

Să zicem că afară este un soare strălucitor, care-și aruncă 
razele sale în toate părţile. Să intrăm în casă şi lăsând per- 
delele să astupăm bine de tot ferestrele, aşâ ca lumina să 
nu mai pătrundă înăuntru. 

Să dăm drumul în odaie unei făşii de lumină, printr'o 
gaură (a), pe care am face-o în învelitoarea dela fereastră. 
Făşia de lumină va pătrunde în cameră şi în ea vom zări 
micile bucățele de praf cari se joacă în aer şi pe cari se pare 
că lumina le pune în mişcare. 

Dacă am aşeză de-acurmezişul făşiei de lumină un crâm- 
peiu de geam, raza nu se va opri din drumul ei cel drept, 
ci se va duce înainte. O putem opri la oarecare depărtare, 
punând în calea ei un carton (d). Vom aveă pe acesta o icoană 
mică şi albă, care are aceeaş coloare ca şi lumina. 

Dacă, în loc de a folosi un crâmpeiu de geam, vom pune 
în calea luminei o prismă de sticlă, ca acelea dela cande- 
labre (b), lucrul se va petrece altfel. 

Razele luminoase işi schimbă drumul, se frâng odată la 

intrarea în prizmă şi altă dată la ieşire, se împrăștie mă- 
rindu-se şi schimbându-şi coioarea. Ele lasă pe carton, pus 
ceva mai departe, o icoană lungâreafâ şi colorată deosebit. 
Coloarea albă ce o avea fâşia la început s'a desfăcut în 7 
colori aşezate întocmai ca şi cele dela curcubeu. Să le luăm 
însă pe rând şi vom aveâ de sus în jos: roşu, portocaliu, 
galben, verde, albastru, civit (indigo) şi micşuniu (violet). 


i 
Ca 


| 


| 
N 
piş 
| 
| 
A 


Trecerea luminii printr'o prismă de sticlă. 


Această icoană cu şapte colori, în care se desface lumina 
albă a soarelui, se numeşte spectru solar. Aşă au botezat-o 
învățații. Cuvintele acestea: spectru solar nu insemneazâ alt- 
ceva decât icoand dată de soare. 

Că lumina zilei este formată din 7 colori se: poate înve- 
deră lesne. N'avem decât să primim pe o oglindă încovo- 
iată înăuntru razele colorate, ieşite din prismă, şi vom vedeă 
că ele s'au reunit şi că formează iarăşi o făşie de lumină 
albă. Aceasta însemnează că prisma n'a făcut altceva decât 
să deosebească coloarea albă în colorile din care este for- 
mată, şi că oglinda a strâns la loc acele colori, făcând din 
ele coloarea albă a luminii. 

Dacă am face o rotocoală de carton şi am lipi pe ea cele 
7 colori ale curcubeului, învârtind ca pe o sfârlează roto- 
coala, vom formă o singură coloare albă, coloarea luminii. 

Să venim acum la curcubeu. 

In aer în locul prismei avem picăturile de apă, cari cad 
din nori ori aburii de apă risipiţi în aer. 

Razele soarelui trec prin aceste picături de apă şi frân- 
gându-se se desfac în cele 7 colori cărora le datorăm cur- 
cubeul cel minunat. In curcubeu, colorile au aceeaş aşezare 

ca şi în spectrul solar, ceeace însemnează că se petrece ace- 
laş fapt în picăturile de apă ca şi în prisma de sticlă. 

Alteori se văd câte două şi chiar trei curcubeuri, unul 
deasupra celuilalt De obiceiu în al doilea curcubeu, colorile 
au o rândueală răsturnată faţă de ale celui dintâiu adică: 
roşu, portocaliu, etc., dinăuntru în afară. 

Acest al douilea curcubeu se datorește aceloraş raze de 
soare, cari sufăr câte două frângeri (reflexii) în picăturile 
de apă. Când razele de soare au suferit trei frângeri în 
picăturile de apă, atunci se formează al treilea curcubeu. 

De obiceiu numai unul din curcubee, cel mai de jos, este 
colorat mâi tare, pe când celelalte pe carile vedem mai sus, 
au colorile mai şterse. 

Tălmăcirea pricinii curcubeului se poate face şi altfel. 
Luând o stropitoare şi împrăştiind din ea apă în razele soa- 
relui, pe când noi stăm cu spatele la acesta și cu faţa către 
picăturile de apă, vom vedeă un curcubeu, căci razele soa- 
relui se resfrâng în picăturile de apă şi se desfac în cele 
7 colori ale luminii. 

Colorile cari se văd uneori în jurul soarelui or ale lunti 
sunt datorate aceloraş pricini. 

Cum se vede, curcubeul este numai o ardlare luminoasă 
ce se întâmplă in sânul aerului. De aceea învățații îl şi nu- 
mesc meteor luminos. 

Get. 

Povestea neamului nostru (1). 


Iar albia pe care Dumezeu ca un puternic i-o scosese în 
cale milosului slujitor — s'a tot dus, s'a dus la vale, legănată 
de valurile apei, până s'a oprit hăt, departe, departe, între 
niște sălcii, la marginea pârâului. Şi când s'au tras apele a 
rămas pe uscat. 

Şi era acolo, unde se oprise albia cu pruncii, o pustietate 
de nu se simţea fipenie de om. Numai fiarele sălbatice hă- 
lăduiau pe-acolo, ca la ele acasă. Și numai iată că i-a mi- 
rosit, măi fraţilor, pe sărmanii copilaşi o dihanie de lupoaică 
crudă şi fioroasă, ca toate lupoaicele! Dar să vedeţi pute- 
rea lui Dumnezeu! 

Deodată s'a îmblânzit gadina întocmai ca o mieluşa şi nu 
numai că nu i-a mâncat, dar minune nemaipomenită, neni- 
şorule, zău ! curată minune! Lupoaica ca o mamă duioasă 
s'a încolăcit pe lângă copilaşii pocâltiţi de foame, ca pe lângă 
câfeluşii ei, le-a dat să sugă şi a început să-i lingă şi să-i 
alinte de parc'ar fi fost ai ei, de când lumea. 


(1) Vezi No. 36. 

Să-i fi văzut, măre, pe nepoţii împăratului, cum molfăiau 
veseli din ţâţele pline ale lupoaicei. 

Şi-au tot supt din ţâţele lupoaicei frâtiorii gemeni, până 
s'au făcut ştii colea dolofani, de puteau s'alerge pe la stâne 
cu haitele'mpreună. 

Odată i-au zărit nişte ciobani, dând târcoaie oilor, s'au 
mirat de ei ca de alte alea, şi nu s'au lăsat pâuă nn iau 
prins. Dar ce-au păţit ciobanii cu ei până i-au îmblânzit şi 
iau deprins cu lumea, numai ei singuri ar putea-o spune, 
că cică lătrau şi muşcau, mâi fraţilor, mai ceva decât lupoaica 
dela care supseseră lapte. 

Şi s'au ridicat măre, nepoţeii împăratului nişte cadre de 
voinici spâtoşi şi puternici de se sudumea pământul când 
câlcau şi aşa de pricepuţi şi de meşteri erau la luptă, că 
nici un cioban din toţi câţi erau prin împrejurimi, nu se 
bizuia să se dea cu ei în sfadă. 

Mi-i cunoştea o lume, căci se dusese vestea de puterea şi 
de vitejia lor până dincolo de hotarele împărăţii. Şi dela 
unul una, dela altul alta, numai ce-au aflat, măre, ciobânaşii 
noştri că se înrudese cu împăratul, că bunicul şi muma lor 
zac în temniţă, că ei au fost osândiţi la moarte, şisă te mai 
ţii, nene! Au pornit topifi de durere să-şi caute măicuţa, dar 
n'au găsit'o, căci putrezise de mult, de mult, între zidurile 
temniţei răpusă de întunericul închisorii şi de dorul micu- 
ților ei, cari îi secaseră inima. Atunci au turbat de mânie 
au jurat să pedepsească pe cel vinovat, au sculat toţi cio 
banii de prin împrejurimi şi ca un potop s'au năpustit, fără 
veste asupra împăratului, Pau prins şi Vau turnat la în- 
chisoare. 

lar pe bunicul lor, l-au găsit albit de necazuri în fundul 
temnifei, l-au scos cu mare alaiu, l-au tuns şi l-au ras, că-i 
ajunsese părul şi barba până la pământ şi, cu multă cinste 
l-au înălţat împărat în locul care i se cuvenea. 

Sa veselit atunci noul împărat cu veselie mare; iar drept 
mulțumire, a dăruit nepoților săi — Romu şi Remu — că aşa 
li erau numele — o moşie mare, mare cât jumătate din îm- 
părăţia lui. 

Şi s'au strâns, măre, cei doi ciobănaşi cu toţi tovarăşii 
lor de ciobănie şi au făcut o cetate mare şi puternică toc- 
mai pe locul unde îi găsise lupoaica şi le dase lapte. 

Inchegară ciobănaşii noştri cetatea de bine, de rău, dar 
n'o botezaserâ şi trudeau şi se ciumăreau că ce nume mai 
potrivit şi mai frumos să-i pue. Şi să vedeţi ce-au făcut. 

S'au înţeles cei doi frați — nepoți ai împăratului — să se 
sue pe un deal mare, cel mai mare după moşia lor şi să se 
uite'n zare şi acela să fie naşul și stăpânitorul cetăţii, care 
o zări mai mulţi vulturi dintr'odată. 

Remu, cică s'a uitat întâiu, şi-a zărit 6 vulturi, iar Romu 

mai cu noroc decât frate-său a zărit 12, şi el a rămas să 
boteze şi să stăpânească cetatea. 

El — Romu — a botezat-o «Roma» după numele lui şi a 
stăpânit-o cu pace şi cu bucurie vreme lungă să-i ajungă, 
ba să-i şi mai rămâe! 

Dar toţi câţi erau în cetatea aceea o duceau rău, rău de 
tot, din pricină că n'aveau femei! 

Şi au voit să-şi lege şi ei capul ca toţi oamenii, dar ni- 
meni nu voia să-şi mărite fetele după ei, căci ziceau că au 
supt lapte de lup, şi n'o să iasă din ei oameni de treabă. 

Atunci, ce şi-au pus în gând, ciobănaşii noştri! ? 

Au născocit un joc frumos şi minunat, de nu se mai po- 
menise până atunci pe faţa pământului joc frumos şi mi- 
nunat ca acela. 

Să-i fi văzut, măi fraţilor, cum mai pisau pământul cu 
paşi mărunți şi repezi şi cum se mai învârteau de sprinten 
ciobănaşii noştri, de par'că îi puneai cu mâna. Şi fiindcă 
în jocul lor minunat, ei se întorceau vesel, iute şi mândru 
ca nişte căluşei boerești, i-au zis şi ei jocului «jocul câluşe- 
ilor> sau «jocul căluşarilor». 

Şi d'atunci, iacă, a fost născocit jocul căluşarilor, care 
se joacă şi pe la noi în vremea rusaliilor. 

Şi după ce au învăţat ei bine, bine jocul, au ales o zi de 
“sărbătoare, in care au poftit (la jocul lor minunat) pe toţi 
oamenii, de prin cetăţile vecine megieşe cu cetatea lor. 

Şi s'au strâns megieșii, cu mic cu mare, să vază şi ei jo- 
cul cel minunat al Romanilor, adică jocul ciobănaşilor din 
cetatea lui Romu. 

Şi după ce s'au strâns megieşii — cu finii şi cu naşii — 
că par'că le pusese oala ăi posnaşi de ciobănaşi, a ieşit 
Romu — vătaful jocului — şi-a făcut semn jucătorilor să în- 
ceapă. Şi mi se invârteau, măre, flăcăiaşii noștri sprinteni 
şi uşurei ca nişte păpuşi de rămăseseră musafirii cu mâinele 
la gură, fermecaţi de atâta mândreţe. Iar în mijlocul jocu- 
lui, ştii, colea când se resfirâ căluşgeii, numai ce-a dat semn 
vâtaful jucătorilor şi fiecare şi-a luat câte o fată dintr'ale 
musafirilor, şi toţi au fugit cu ele în cetate. Şi după ce s'au 
văzut înăuntru, au închis porţile şi au poftit pe musafiri să 
se gătească de nuntă. 

La început, părinţii fetelor, au socotit că le-o fi d'a glumă 
jucătorilor — că aşa leo fi jocul — dar mai pe urmă au vă- 
zut că se îngroaşe gluma şi s'au luat cu ei la ceartă. Şi sa 
făcut zarvă şi gâlceavă mare — până aproape, aproape să 
ajungă la bătae — dar, încetul cu încetul, toate s'au potolit 
— ca un foc de pae — socrii s'au împăcat cu ginerii şi au 
făcut o nuntă mare şi frumoasă de s'a veselit o împărăție 
toată. 

Nuntaşi erau toţi sfetnicii împărăției, iar nun mare era 
chiar împăratul, cel cu barba colelie — bunicul lui Romu şi 
al lui Remu. 

Ş'au veselit, ş'au chefuit, au închinat, au ciocnit şi ausgo- 
lit la pahare, până când şi nunul cel mare, împăratul, cam 
luase ursu de ureche. Iar când a fost la «Nuneascâ» s'a 
încheiat o putere de horă, nenişorule, mare, mare, de nu-i 
vedeai marginile. Ce vreţi dacă numai ginerii şi cu mire- 
sele treceau de două sute, ce să mai zicem de lumea cea- 
laltă, care venise din cotro vezi cu ochii să vază şi ei mi- 
nunea minunilor: 


O sută de nunţi într'un oraș 
Și toate, numai cu un naș. 


Ba, nici Păcală, cică n'ar fi lipsit dela nuntă, căci după 
spusa lui moş-Glumici : 


E] cără la vetre lemne, cu frigarea 
Şi duceă la mese glume cu căldarea. 


(Va urma) Florea Cristescu. 


Oameni de bine trăsc d apururea în sufletele urmașilor lo. 


Cu câtă simfire nu'mi vorbeşte tata (1) despre vestitul N. Nanu, 
cel d'întâiu învățător de pe valea Bistriței, înainte de 1850, care 
prin munca lui stăruitoare şi pricepută şi-a câştigat cel mai de 
cinste și neperitor loc în sufletele invâtâceilor săi ! 

Par'că-l văd în ochii închipuirii mele, după spusele tatei, în- 
conjurat de toată strălucirea, pe acel apostol al luminei, al 
muncii, al datoriei şi un fior de dumnezeească cinstire îmi stră- 
bate! tot trupul. 

Şi nu numai tata dar şi uncheșul popa Vasile din Cojoci (2), 
imi povestea dese ori, cu aceeaşi căldură, de Nanu. Şi nânaşul 
lon Simionescu (3) şi 'uncheşul Vasile a Todiresii (4) şi dascălii 
Arghire Teodorescu şi Matache Tofan din Crucea (Suceava) gră- 
esc cu multă înflăcărare de fericitul întru pomenire N. Nanu, 
învățătorul dela şcoala lui Balş, acolo unde sau adunat ucinici 
ca |. Creangă din Pipirig, ţinutul Neamţului şi mulţi alţii din 
coprinsuri apropiate și depărtate. 

— «He, măi băete, — zice tata, — răposatul Nanu eră socotit 
de noi drept ca un sfânt. Blândetea şi râbdarea lui te râpuneau; 
Să fi fost cu capul de piatră şi încă pricepeai învăţăturile lui, 
aşa de cu meşteşug şi blândete te lua el. Când intră în şcoală 
prin vorba lui așezată dar nestrămutată, prin ochiul lui ager, 


(1) Dascălul Matache Mrejeriu, din Cotârgaş-Broşteni-Suceava, fost 
elev al lui N. Nanu. 

(2) Pr. paroh Vasile Mrejeriu, din Cojoci-Broşteni-Suceava,. fost elev 
al lui Nanu. Acum răposat. 

(3) Ion Simionescu, fost primar în Broşteni, astăzi dascăl în Cotârgaş. 

(4) Gospodar în Cotârgaş. 

prin călcătura lui, te stăpâneă ; iar când începea să cânteteri- 
dica în slavă..... Duminicele şi sărbătorile gemea biserica de 
lume, venită anume să asculte cântările cele frumoase ale lui 
Nanu şi a ucinicilor lui. Ce mândreţe eră, Dumnezeule !...» 

Rare ori Nanu se supără şi supărarea lui tot domoală eră; 
mai adesea ori era pricinuită de obrăznicii şi de scrierea rea a 
ucenicilor ; pentru asta nu-i crufâ. Dela lada cu nisip — placa 
de astăzi — învăţăceii treceau la scrierea pe hârtie, cu pană de 
gâscă, şi învățătorul, ajutat la începători de monitori, stăruia din 
răsputeri să-i deprindâ a scrie curat şi bine şi celor ce nu li 
se dau degetele pe condeiu, li le împreuna cu unghiile în sus 
şi, cu linia ori cu o vârgufâ, le potriveă, după nevoile scrisului. 
Dar școlarii lui Nanu scriau, nu mâzgăleau hârtia! 

Niciodată nu pedepsea cu ciudă, ci cu blândefe, cu judecată 
şi numai când nu era chip alttel. 

Pe bâefi îi povăţuiă în toate ca un părinte şi-i privegheâ in 
drum, fără să. vadă ei, să nu tacă obrăznicii, să fie cuviincioşi 
cu drumeţii şi să nu se bată. Cei vinovaţi erau chemaţi a doua 
zi dimineața la răspundere, arâtându-li-se de-a fir a'n păr fap- 
tele săvârşite de încremeneau băeţii... 

Datoria şi-o făcea neștirbit şi cu mult foc de și nu erà 
bine plătit, iar trebile pe-atunci erau lăsate în voie, la cin- 
stea omului, de câtrd privighelorii învățăturii, cari erau 
tare puțini. Şi de-aceea erd el cinstit aşa de mult de şco- 
larii lui şi-i pomenit cu sfințenie şi azi. 

Ferice de cei ce înțeleg să-și facă datoria din dorul de-a 
face binele, cum a făcut Nanu, iar nu de frică ori de rușine. 

Şi nu rare ori, când eră răgaz, la câte-o petrecere, nanaşul 
Simionescu, cu unchieşul Vasile al Todiresii şi cu tata, cântau 
împreună: «Ruinata Cetăţue», «Ah, sabia lui Traian», «Anul 
1919», ş. a. cântece duioase şi bărbătești învățate la Nanu, și 
lâcrâmau... 

De câte ori n'am fost pâtruns, incâ din frageda copilârie, de 
simfiri straşnice de slâvirea acestui apostol care, in timpuri ne- 
guroase, prin purtarea şi munca lui rodnicâ, deschide drum lu- 
minos şi lasâ urme atât de adânci in sufletul şcolarilor sâi, câ 
dupâ 36 ani, lâcrâmeazâ la pomenirea numelui şi taptelor sale 
slâvite ! 

Aşa au lucrat bătrânii; vieafa lor întreagă a fost o comoară 
de îndemnuri către muncă, cinste şi împlinirea datoriei. Şi dacă 
suntem ce suntem, o datorăm oamenilor cari au avut drept ţintă 
binele și fericirea neamului, mai presus de a lor. 

La examenele şi la premiile atât de îngrijite şi İrumoase ce 
fâceâ mai pe urmă vrednicul urmaş a lui Nanu, renumitul în- 
vâfâtor M. Lupescu, tata ades lăcrămă. 

— «Măi băete, ziceâ el, va bate Dumnezeu, dacă na-ţi ascultă 
pe învățătorul vostru şi nu ve-ti bate mătănii pentru el. Vedeţi 
cât se trudeşte să vă facă oameni de omenie, cum vă povăţuește 
ca un adevărat tată, cum vă priveghează pe drum să nu vă 

primejduiţi..... Numai bietul Nanu, Dumnezeu să-l erte, mai 
era așa». 

Atunci ca şi-acum, sufletul meu e plin de duhul lui Nanu, 
acel apostol sărac şi singuratic, care a vărsat lumină şi intele- 
gerea vieţii în multe suflete... Şi dacă nu i sar aduce alt pri- 
nos decât numai lacrămile ce le-a vărsat tata, simţirile ce ne-a 
deşteptat mie şi celor din casă, de câte ori pomenea de Nanu, 
şi jelea ori bărbăţia ce împrăștie mândrele cântece înălțate de 
el, încă ar fi destul. 

Dar pentru o muncă aşa de stăruitoare şi purtătoare de ro- 
duri bogate ca a lui Nanu, sau mai găsit slăvitori. 

O tovărăşie alcătuită din d nii Gh. Teodorescu-Kirileanu, li- 
centiat în drept, M Lupescu şi lon Teodorescu, învățători, toţi 
teciori de gospodari ţărani, a ridicat o mândră cruce şi a făcut 
în luna Maiu, o frumoasă pomenire lui Nanu, a cărui oseminte 
se găsesc în fintirimul bisericii din Broşteni și a cărui nume 
şi fapte se găsesc în multe suflete din multe coprinsuri şi în 
amintirile cele mândre ale lui I. Creangă. 

'Târânimea de pe valea Bistriţei va lăsă zestre din tată'n fiu 
ca un odor de mare preţ, aducerea aminte de slâvitul învăţă- 
tor Nanu. x 

Aşa trăesc în sufletele urmașilor cei ce-și fac datoria in 
întregul ci şi înving greurile şi nâcazurile prin lumină, 
muncă şi răbdare. 

Să luăm aminte ! 

L. Mrejeriu. 
— mo — Zorleni. 


M AS ıp» UL 


Socotim interesant pentru cititorii noștri să dăm câteva 
amănunte. 


Madridul este un oraș mare, așezat in mijlocul penin- 
sulei, având o poporafie de aproape 500.000 de locuitori. 

E un oraș frumos, având strade largi și piețe intinse și 
cuprinzând edificii impunătoare, de și nu prea multe deo 
valoare artistică deosebită. Intre acestea, se citează: «Pa- 
latul Regal», care sa construit între anii 1737—1764; «Pa- 
latul Curtilor (adică al Parlamentului, care cuprinde loca- 
lul celor două adunări: Senatul și Congresul); «Palatul Jus- 
tiției», etc. 

De asemenea, un mare număr de biserici unele cu o 
vechime de mai multe veacuri înfrumusețează Madridul. Că- 
sătoria Regelui sa săvârşit în biserica «San-Geronimo» (Sf. 
leronim). 


pripen urp eor Inimile LoIopoA 


a YE A am i 


Mai importante din punct de vedere artistic în Madrid, 
sunt muzeele, frumoase și bogate. In fruntea lor stă mu- 
zeul «Prado», care cuprinde, intre altele, picturi originale 
ale marilor pictori din școala italiană, spaniolă, olandeză, 
etc. Cu deosebire din școala spaniolă sunt multe și pre- 
tioase opere. 

Madridul are și un număr mare de școli, dintre cari tre- 
buie să pomenim întâiu Universitatea, Această vechie in- 
stituție a fost fundată in 1498 la Alcala; de aci sa mu- 
tat la Madrid în anul 1836. Numărul obișnuit al studen- 
tilor din cele cinci facultăți (litere, științe, medicină, farma- 
cie, drept) este de 5000. Afară de aceasta, sunt școli spe- 
ciale (de arte, de comerciu, de muzică şi declamaţie, de 
agricultură, etc.); apoi multe școli secundare şi primare. 


del Sol (Madrid). 


Vederea pieţei zisă Paierta 


Numele de Madrid este pomenit pentru prima oară în 
anul 939 după Cristos. Eră atunci o mică fortăreață, pe 
care regele din regatul Leon, Ramiro II, a cucerit-o din 

mâna Maurilor. Mai târziu, sub regele Castiliei, Enric III 
eră centru de vânătoare. Pentru prima dată devine reşe- 
dință regală sub Carol V, iar Filip Il în mod definitiv il 
declară capitală a regatului în anul 1560. 


— eğ — R. 
Ceva relativ la creşterea vitelor. 


“tind în revista «Albina», cele scrise sub titlul 
«Puterea şi binefacerile cooperativei în Elve- 
ţia» m'au făcut să mă gândesc la tristele con- 
statări ce meseria mea, mi-a dat prilejul să 
fac relativ la creşterea vitelor în fara noastră 
şi mai ales în Dobrogea, unde funcfionez de 
à câtva timp. 

S'a scris mult şi tot atât s'a vorbit, cu privire la causele de- 
generării raselor de animale. Sa constatat de toţi acei ce 
au voit să constate, că populafiunea rurală nu se mai ocu- 
pă cu creşterea de vite şi tot atunci s'au arătat şi causele 
pentru care nu se mai cresc vite la noi în ţară. 

Intinderea agriculturei e una şi cea mai principală, şi toţi 
cei ce voesce pot să se convingă că astăzi în întreaga ţară 
aproape nu se mai găsesc izlazuri pentru pâşunatul vitelor, 
totul s'a arat. Toţi cei ce au făcut această constatare şi erau 
în măsură de a impiedeca răul, s'au mărginit să constate, 
şi să ia măsuri altele iar nici de cum de a împiedeca ca 
răul să nu se întinză şi acolo unde nu pătrunsese încă. 

Dacă în Dobrogea şi în judeţele de baltă se mai adăpos- 
teau cirezi de boi, herghelii de cai şi turme de oi, era 
că izlazurile se găseau încă păstrate, aşa cum legiuitorul 
prin legea împroprietăririlor rurale, Art. 24 din anul 1882, 
prevăzuse. 

Astăzi însă plaga s'a întins, izlazurile din bălți se ară, iz- 
lazurile în devălmăşie se împart la locuitori, se ară, şi lo- 
cuitorii nu mai ţin decât 2 boi de plug, şi atâta tot, căci 
nu are unde să le mai păşuneze. 

Statul nu ia măsuri să nu se aprobe parcelările izlazuri- 
lor, care, — conform legii, — trebue să rămână numai iz- 
lazuri, neputând sub nici un cuvânt şi sub nici un motiv, 
a li se schimba destinaţia. Totdeauna însă când câte un aşa 
numit inginer, i-a câte 4 lei de hectar pentru planul de îm- 
pârfire a izlazurilor, totdeauna, zic, li se aprobă de autori- 
tăţile în drept aceste acte de distrugere a creşterii vitelor 
din ţara noastră. 

Nu încape îndoială că locuitorul ieşit din devâlmâşie, nu 
mai fine un metru de izlaz pentru pâşunat, iar vitele le hră- 
neşte la pripon pe marginea şanfului şi statul le trimite 

tauri de rasă, pentru îmbunătăţirea raselor. Izlazurile au 
fost acelea cari au ţinut până în prezent renumele vitelor 
din Dobrogea şi mai ales a calului. Să se trimeată de Mi- 
nister inspectori zootehnici şi să facă constatările cuve- 
nite, pentru împiedicarea distrugerii izlazurilor, şi cu ea 
a distrugerii creşterii vitelor în Dobrogea. 

Să se ia măsuri să nu se arendeze, cel puţin in Dobro- 
gea unde nu e dispărută cu totul vechia deprindere a creş- 
terii vitelor, porțiunile de teren ale statului, destinate pentru 
pâşunat, pe la arendaşi cari impun condițiuni grele, abu- 
zând de nevoia în care se găsesc crescătorii mici, de a se 
învoi la dânşii. 

Să dea prioritate asociafiunilor de crescături, cari adesea 
sunt înlăturate de a putea obţine aceste terenuri la cari au 
concurat alături cu arendaşii, — şi apoi numai încetul cu 
încetul, când se va substitui păşunele cu livezile artificiale, 
să permită intrebuinfarea izlazurilor ca terenuri de cultură, 

Stef. Stelian 
Medic-veterinar al jud. Constanţa. 


—— EE YKEKS m 
Loterie de Stat. 


Contractul dintre ministerul de interne şi societatea ban.he- 
rilor, privitor la concesiunea loteriei de Stat, a fost semnat şi 
autentificat la tribunalul Illov, 

In această societate de bancheri intră cassele de bancă urmă- 
toare: Banca de Credit român din Bucureşti, Lünderbank din 
Viena, Norddeutsche Bank din Hamburg, L. Behrens fiu, Har- 
dix Einwechen şi Karl Masse, toţi din Hamburg. 

Durata contractului e de 20 de ani. Prima emisiune va cu- 
prinde 30.000 bilete, din care unul din două va fi câştigător, 

Valoarea biletelor va fi de 160 lei; dar ele vor putea fi di- 
vizate în jumătăţi, în sferturi și optimi, având o valoare de 80, 
40 sau 20 de lei. 

Loteria va avea şase clase şi două trageri pe an. Prima tra- 
gere va avea loc la 1 Ianuarie 1907. 

Bancherii au dreptul de a ridica numărul biletelor până la 
30.000. Ei vor plăti guvernului român o taxă de 24 lei de fie- 
care bilet din prima serie de 30.000 lei şi de 25 iei de fiecare 
bilet peste acest număr. Afară de aceasta vor vărsă guvernului 
cu titlu de împrumut fără dobândă o sumă de 2 milioane pla- 
tibilă in anuitâti de câte 250.000 lei. Primul vărsământ se va 
face peste cinci ani. 

Bancherii se obligă ca cel muit peste un an să formeze o 
societate română cu capital de 3 milioane şi cu sediul în Bucureşti. 
In acest scop va înfiinţa o comisiune permanentă de doui mem- 
brii numiţi pe cinci ani. 


ate Te ial e e 

Asricultura şi arendaşii, 


ep 

A% n ziua de 19 Maiu a. c., din oarecare împrejurare, am 
“XX ajuns în com. Cervenia din jud. Teleorman, nu depar- 

«7 te de orăşelul Alexandria; până la această comu- 
E nâ ochiul călătorului, rămânea încântat de frumuse- 

F tea recoltelor de toamnâ caşi a celor de primăvară. 
Câmpurile roditoare ale acestui judeţ erau pline de săteni 
muncitori, cari prin munca lor producătoare, pentru alţii mai 
mult decât pentru ei, se întreceau la săpatul porumbului. 
Unii din ei făceau prima sapă, pe când alţii mai prevăză- 
tori, făcând semănătura de porumb mai de timpuriu, săpau 
porumbul pentru a doua oară. Negreşit că astfel de semă- 
nătură de porumb, la ori ce schimbare de timp va putea 
da o recoltă satisfăcătoare. Am văzut şi semănături de po- 
rumb de abia răsărită dela care nu se va putea aştepta 
săteanul la o bună recoltă decât numai dacă vor cădea ploi 
mai dese. 

De acest rău obiceiu, cu greu se pot desbăra unii săteni, 
deși văd răul cu ochii în fiecare an regulat, cu toate acestea 
ei rămân în credinţa lor, că dacă Dumnezeu va voi, vor face 
şi ei porumb, caşi cei ce au semănat mai de timpuriu acea- 
stă cereală. In acele momente de muncă spornică, eram în 
gândul lor, că în acest an vor aveâ o recoltă bogată, aşa 
încât îşi vor putea plăti multe datorii către stat şi marele 
agricultor, rămânându-le şi lor un prisos din muncă pentru 
traiul zilnic al familiei. Cu cât un călător “se apropie mai 
mult de oraşul Zimnicea, cu atât lunca râului Teleorman 
devine mai îmbielşugată în semănături de toamnă caşi de 
primăvară, Din acest punct de vedere cu multă dreptate 
poate ca judeţul Teleorman să prenumere între alte judeţe 
supranumite grânarele ţării noastre. 

Comuna Cervenia, numără aproape 800 de familii de săteni 
buni, muncitori şi economi; prin curţile acestor săteni se pot 
vedeă paseri de curte, iar prin grădinile lor pomi roditori 
şi zarzavaturi. In cea mai mare “parte casele lor sunt incâ- 
pătoare, cu ferestre mari, acoperite cu tinichea sau tablă de 
fier. Acest lucru înseamnă că sunt buni economi, ici colo am 
văzut şi case acoperite cu stuf de trestie. 

In comuna Cervenia, ca arendaş este d-l Răducanu Con- 
stantinescu, care ţine in arendă o moşie de 3 mii pogoane 
proprietatea aşezămintelor Brâncoveneşti. Un sătean îmi 
spune că de când d-l Răducanu este arendatorul moşiei Cer- 
venia, le-a făcut şcoală în comună şi le-a reparat biserica. 
Aceste două fapte nobile din partea d-lui arendaş îi face 
onoare, afară de aceste fapte laudabile, a cumpărat 200 plu- 
guri de fier, pe care le-a dat sătenilor agricultori, cari le-au 
plătit în rate în timp de 10 ani, fără nici o camătă, le-a 

mai dat sătenilor sămânță bună de grâu, aşa că semănătura 
de grâu a sătenilor este de aceeaşi calitatate caşi a aren- 
daşilor, dacă nu chiar mai frumoasă. Cele mai multe aca- 
returi, în care se socotește şi casa de locuinţă a propietăţii, 
d-l arendaş le-a făcut pe socoteala sa. 

Fiindcă în apropierea casei de locuinţă se găseşte o moară 
cu vapori, d-l arendaş a găsit de bine a aşeza un motor 
pentru producerea electricităţii, cu care îşi luminează toate 
odăile şi frumosul parc ce înconjoară casa de jur împrejur. 
D-l arendaş doreşte ca până la toamnă să aşeze şi în 
comună 4 lămpi electrice, pentru ca în timpul nopfei comu- 
na să fie iluminată cu electricitate. Toate aceste sacrificii ce 
dl Răducanu Constantinescu le face pentru progresul eco- 
nomic al sătenilor, de munca cărora se serveşte şi D-sa, 
arată marea dorinţă, de a ridică pe micul agricultor, la o 
stare mai bună economică. 

Dacă toţi arendaşii de moşii caşi marii proprietari ar ur- 
ma pilda d-lui Răducanu Constantinescu, în ceeace pri- 
veşte ridicarea economică a micilor agricultori caşi a mun- 
citorilor agricultori, negreşit, că astfel de oameni nu ş'ar 
face decât o mare datorie faţă de acei săteni de munca că- 
rora are trebuinfâ spre aşi inmulfi avutul lor. Numai cu 
chipul acesta se va putea ridica mai de grabă partea ru- 
ralâ caşi economia satelor. 

V. S. Moga. 


PS 


De pe Domeniiie Coroanei. 


Societatea economică culturală «Spătarul Miclescu», de pe Do- 
meniul Coroanei Domnița, din județul Râmnicu-Sărat, şi-a în- 
cheiat de curând socotelile pe anul trecut. Din bilanțul cetit mem- 
brilor se vede că, banca dispune astăzi de un capital de 21.000 
lei, compus din vărsăminte, depuneri spre İructificare, ete. Fon- 
dul de rezervă era la 31 Decemvrie 1905 de 1.360 lei, iar cel 
cultural de 350 lei. 

Societatea are şi mobilier şi o bibliotecă destul de mare dăru- 
ită de Administraţia Domeniului Coroanei, care i-a pus la dis- 
poziţie şi un local gratuit. 

Fructificarea capitalului s'a făcut prin acordarea de împrumu- 
turi, exclusiv pentru cumpărare de vite, unelte agricole, con- 
structii de locuinţe şi pentru cumpărare de porumb, in anii în 
care nu s'a făcut. 

Pe lângă partea economică, membrii consiliului de administra- 
tie, s'au interesat de aproape şi de ridicarea morală şi intelec- 
tuală a locuitorilor, organizând conferinţe practice şi teoretice. 


— D800 am 

Cântecele noastre. 


omânului îi place să cânte. Când e amărât ori cânde 

vesel, când speranţa începe să-i surâdă, ori când vr'un 
dor îl mistue, Românul cântă. Când îşi mână oile la 
câmp, când merge cu carul având de tovarăşi numai 
boulenii lui dragi, când intre străini departe şi-aduce a- 
minte de ai săi, ori când cu fruntea îmbrobonată de 
sudoare muncește cu zor într'o zi călduroasă de vară, iarăși 
cântă, În cântec găsește el uitarea necazurilor, mângâerea du- 
rerilor şi alinarea sulerintelor. Si după sentimentul care-i cople- 
şeşte sufletul, cântecul Românului e aci plângător, ai plin de 
veselie. lar, în liniştea unei seri de vară, când muncitorii se în- 
torc dela câmp, fi-i mai mare dragul să-i ascnlţi cum cântă cu 
atâta toc, deşi mădularele le sunt zdrobite de oboseală. 

Cântece avem tare multe şi mai toate sunt o comoară de du- 
ioşie şi de farmec. Unele ne amintesc vremurile de urgie, ce au 
căzut altădată, pe capul bietei noastre ţări; altele suferințele Ro- 
mânilor dela impilâtorii lor; altele vr'un dor ascuns; în fine, 
în cântece, se văd sentimentele așă de amestecate de care e co- 
prins sufletul Românului. Din cântece ne putem da seama de 
firea lui, mai ales din minunata noastră doină, această melodie 
proprie Românului, pe care ascultând'o, te simţi înduioşat până 
in măduva oaselor şi ochii ţi se umezesc de lacrămi. 

De câtva timp însă, am început a da uitării frumoasele noastre 
cântece, cum am dat uitării atâtea şi atâtea obiceiuri curate şi 
senine, pe care le-am moştenit dela strămoşi, Şi în locul unui 
aşâ de dulce: «Cuculeţ cu pana aură» nu rare ori se întâmplă să 
auzi astăzi prin satele noastre: <S'a dusa mea iubită» sau altele, 
ce se cântă prin tavernele oraşului şi pe care lea adusla sate, 
vr'unul ce a petrecut un an, doi, prin oraş. 

E ruşine pentru noi şi-i păcat, să ne uităm cântecele, pe care 
le-au cântat moșii şi strămoși noştri şi să cântăm în locu-le, cân- 
tece caraghioase, auzite de pe la cine ştie ce surtucar, Cântecele 
acestea, nu numai ne schimbă firea, dar ne strică moravurile şi 
ne otrăvesc snfletul. Să ne iubim cântecele noastre vechi, ca și 
limba noastră dulce, ca şi minunatul nostru port, ca şi curatele 
noastre obiceiuri. Numai aşâ, ne vom păstră firea noastră româ 
nească, în mijlocul atâtor neamuri hrăpariţe, ce stau la pândă 
ca nişte fiare, gata să ne sfâşie, să ne stingă de pe faţa pâmân- 
tului. 

Şi după cum un poet ziceă altădată: 

Vorbiţi, scriţi, româneşte 
Pentru Dumnezeu. 

Vă zic şi eu: 
Cântaţi, cântaţi, românește 
Pentru Dumnezeu. 


D. V. Toni. 


= Invâfater, 

DARI DE SEAMA 


Comoara Dorobanfului de M. Sadoveanu. 

Societatea «Sleauu», care se ocupă de răspândirea publica- 
tiunilor morale, patriotice şi de folos practic, a tipărit nu de 
multă vreme şi broşura cu numele de mai sus. 

După titlu sar pâreâ că în această cârticicâ se cuprind cuno- 
ştinţe folositoare soldaţilor noştri. După cuprins însă, se vede 
că este scrisă cu gândul de a se impotrivi obiceiului urit al 
betiei, care tace pradă mai ales în poporul dela ţară. In aceeaş 
vreme autorul dă cetitorilor săi o mulţime de poveţe privitoare 
la buna stare a economiei rurale şi a satelor în general. 

Cărticica cuprinde 11 capitole, scrise pe înţelesul tuturor, având 
multe observaţiuni bune asupra vieţii ţărăneşti, pe care autorul 
se vede din tot ce scrie că o cunoaște de aproape. 

Să urmărim pe scurt subiectul Comoarei Dorobanţului, spre 
a ne face o idee mai limpede de ea. 

In copilăria autorului, satul Păiseni eră foarte sărac. Oamenii 
trăiau rău, locuinţele cădeau pe ei, vitele erau ca vai de ele, 
iir de grădini şi de ogrăzi nici pomeneală. După descriere. På- 
isenii seamănă prea bine cu satul Sârâceni din frumoasa nuvelă 
Popa-Tanda a d-lui I. Slavici. Numai câţiva iocuitori din cătu- 
nul Bogâtaşi erau mai vrednici, însă erau luaţi în bătaie de joc 
de ceilalţi. In aşâ stare se găsea satul, când s'a întors dela oaste 
Nicolae Dorobanţul, fiul unui sătean mort in râsboiul din 1877. 
Invăţat rău la oraș, lui Dorobanţu nui mai ardeă de muncă, 
ci-şi petreceă vremea în cârciuma ovreiului losub, împreună cu 
alti beţivani. El mu voia să ştie nici de staturile preotului, nici 
de ale învăţătorilor şi nici de acelea ale unui fruntaş înțelept 
şi de omenie, Moș Toader. Dorobanțu se întorcea acasă beat, 
îşi bătea nevasta aşâ de tare că o lăsă mai moartă. Când lui i 
se ură la cârciumă, umblă după comori prin vecinătatea satu- 
lui. In loc să-și vadă de petecul lui de pământ, săpă la gropi 
pe unde i se năzăreă că ar fi fiind comori. Intr'o seară luându- 
se la ceartă cu cârciumarul, au sărit oamenii să-i despartă. El 
însă nu s'a lăsat şi luându se la bătae cu ei, a fost bătut atât 
de tare că a rămas aproape mort în mijlocul drumului. Trecând 
pe acolo doctorul Marian l-a dus acasă în trăsură şi după multă 
căutare s'a İnsânâtoşit Dorobanţu. In sufletul lui se întâmplă 
atunci o mare schimbare în bine. Văzând în ce stare îl adusese 
beţia se hotărăşte să se lase de acest nărav şi să se apuce de 
muncă. Prin povetele şi ajutorul dat de fruntaşii satului, prin 
cumpâtarea și prin sârguinţa lui, gospodăria lui ajunge printre 
cele mai de seamă. După mai mulţi ani, Dorobanţu este ales 
primar in sat. După el se iau acum și ceilalţi săteni, aşâ că sa- 
tul Păiseni ajunge unul dintre cele mai frumoase şi mai bogate 
Mulțumită povetelor lui Nicolae şi ale învățătorului se inteme- 
ează şi o tovărăşie populară. 

In cel din urmă capitol, autorul ne duce cu nunta în Păise- 
nii de azi, unde luăm parte la nunta fiului lui Nicolae Doro- 
banţu cu fata învățătorului. E o dovadă că învățătorul nu-și pu: 
teâ da fata decât după fiul unui om de ispravă. 

Comoara Dorobanţului, astfel cum a fost sorisă este chemată 
să facă a încolţi dorul de mai bine în inimele sătenilor cari o 
citesc şi ei o vor ceti cu drag, căci sa ţinut mult seama în 
ea de chipul de cugetare, de simţire, ca şi de unele din obice- 
iurile țărănești. Autorul Comorii Dorobanţului d:l M. Sadoveanu 
merită laudele noastre pentru chipul cum ştie să scrie pentru 
poporul nostru. 

Ca toate celelalte broșuri ale soc. Steaua, cărticica în ches- 
tiune este pusă la îndemâna oricărui ştiutor de carte cu pre- 
tul de 15 bani exemplarul. 


m mam MM 


Gg Cronica Săptămânii. 


Miscarea populaţiei țării. 

După datele serviciului statisticei generale din ministerul do- 
meniilor, mișcarea populaţiei din întreaga ţara pe anul 1905, 
este urmâtoarea : S'au născut în 1905, la sate, 213.101 inşi şi au 
murit 199.021. S'au făcut 44.373 căsătorii; la oraşe s'au născut, 
35.044 inşi şi au murit 31.059. S'au făcut 6.832 căsătorii. Sporul 
anului 1905 este de 88.065 născuți, pe când în 1904 sporul a fost 
de 100.243 născuţi. Mortalitatea a fost mai mare la oraşe, unde 
sporul populaţiei a fost in acest an numai de 3.985 inși, pe când 
la sate a fost de 48.179 inşi. 

O serbare școlară la Bucureşti. 


Duminică 28 Maiu, a avut loc la Ateneu, o serbare dată de 
elevele şcoalei normale din Azilul Elena Doamna. 

Au asistat M. S. Regina, A. S. Regală Principesa Maria, Prin- 
cipesa Elisabeta, un public ales şi o mulţime de elevi şi de eleve. 

Sau cântat mai multe coruri, dintre cari au plăcut mult: «Ca 
mamă bună», «Dor de sat», «Răsunet din Ardeal». 

S'au executat jocuri gimnastice şi s'au jucat jocuri naţionale 
însoţite de cântece, între cari au plăcut mult: «Azi e zi cu soare», 
Săleioara», şi «Matelotul». 

Costumele naţionale, cu cari erau îmbrăcate elevele, ţinuta lor și 
execuţia inteligentă a întregului program au făcut o impresie 
frumoasă asupra publicului. 


Exportul României in 1905. 


Pe cât de rău a fost anul 1899 în privinţa exportului pe atât 
de bun a fost anul trecut 1905. 

Ca urmare a recoltei imbelşugate din acest an am avut nu 
numai un export, dar în aceeaşi vreme și un import mare şi 
însemnat. Suma productelor trimise în străinătate a fost de 
455.840.000 lei, cu o greutate de 3.463.900 tone. Această cifră n'a 
mai fost atinsă până acum. Numai exportul cerealelor s'a urcat 

la suma de 345 milioane, ceeace însemnează mai mult chiar decât 

exportul total al ţării în timpul unui an bun. Exportul elemne- 

lor s'a urcat la 27 milioane de lei, sumă destul de însemnată. 
Vizita primarului Vienei la București. 

D-l Lueger, primarul orașului Viena, însoţit de o delegaţie a 
consiliului comunal Vienez a sosit în Capitala României Vineri, 
2 Iunie trecut, în vederea deschiderei expozifiunei naţionale. 

Prietenul ţării noastre a fost întâmpinat cu dragoste și săr- 
bătorit de Români. 

Primirea care i s'a făcut a fost din acelea cari lasă amintiri 
neşterse. - 

In cinstea d-lui Lueger şi a consilierilor săi s'au dat în Ca- 
pitală două banchete: unul la Ministerul de externe şi altul la 
Ministerul domeniilor. 

Printre picături primarul Vienei şi consilierii săi au vizitat 
şi câteva localităţi de pe Valea Prahovei, ca Sinaia, Azuga, ete. 
rămâind încântați de priveliștea locurilor şi de munca desfă- 
şurată acolo. 

Congresul corpului didactic. 

Congresul corpului didactic de toate gradele, public și parti- 
cular, va aveă loc anul acesta în zilele de 8—12 Septemvrie a. c. 
și anume: 

Ziua I.—Tedeum și ședință comună în care se vor fine cuvân- 
tări privitoare la progresele realizate în toate remurile de în- 
vâtâmânt în timpul celor 40 de ani de do:nnie glorioasă a M. S. 
Regelui Carol I. | 

Zilele II şi III.—Ședinţe pe secţiuni, in cari se vor face comu- 
nicâri şi se vor discuta subiecte privind fiecare categorie de școli. 

Ziua IV.—Şedintâ comună în care se va vorbi despre coope- 
rarea tuturor ramurilor de învăţământ la instruirea și educarea 
neamului. 

Ziua V.—Şedintâ comună intimă, pentru discutarea stării ma- 
teriale a corpului didactic. Pe lângă reducerea costului de că- 
lătorie pe căile ferate, d-nii congresişti vor mai beneficiă şi de 
intrarea liberă la expoziție pe timpul congresului. 

Persoanele cari voesce să vorbească în congres (zilele 2—5) vor 
anunţă subiectele cel mai târziu până la 1 Iulie, iar rezumatele 
acestora (1—2 pagine) se vor trimite până la 15 Augusta. c. 

Taxele de înscriere sunt: pentru învățători 50 bani, pentru 
institutori 1 leu, pentru profesori secundari 2 lei şi pentru pro- 
fesori universitari 3 lei.. 

Noul comitet al Ligei. 


Liga pentru unitatea culturală a Românilor a ales următorul 
comitet pentru anul viitor: 

Preşedinte, Petre Grădişteanu, vice președinți, General Budiş- 
teanu şi Atanasie Kivu; secretar, Al. D. Florescu; Toma Do- 
brescu; membri, Virgil Arion, D. Onciul, General Balaban, dr. 


I. Atanasescu, D. Carp, Gr. Balota şi Em. Kreţulescu. 
— După cum oalele goale sună mai mult, așa și ca- 
petele goale odorogesc mai multe vorbe seci. 


— Mi-am pierdut timpul, și acum timpul mă roade. 
DD Depp DDD Dee: PD a a a 

PEŞTELE PAPAGAL 


Câpitanul unui vapor englez, mergând la Calcuta, 
a avut prilej să prinză în cursul acestei călătorii, 
un peşte mare şi ciudat, care are botul tocmai ca 
ciocul unui papagal, iar corpul e acoperit cu un 
solu de ghimpi osoşi. Intorcându:se în Londra, că- 
pitanul a expus acest frumos vânat! 


— erm —— 


os 


Pe ştele papagal. 


DCI DST 


Contra uliului. — Să bate în mijlocul curţii un stâlp înalt, iar 
in vârtul lui să pune o coasă cu ascufişul în sus. Uliul să teme 
de coasă și numai ia puii. 


Mijloc sigur de a stârpi coropişnitele. — Sâ na uleiu mineral 
cu care se ung mașinile şi cu o căntuţă cu fâlâ se toarnă ca 
la 10 grame în gaura coropişnitei care se găseşte cu İnlesnire, 
îndată ce am turnat uleiul, turnăm apă mai multă; Peste 5 mi- 
nute vedem coropişnifele eşind din găuri şi aşâ le putem omori, 
chiar dacă nu le omorâm noi mor ele singure peste câteva mi- 
nute. y 


— eoa 

MULTUMIRI 


Sp. Th. Ştefănescu, dirigintele şcoalei şi Bibliotecii populare Tomşani, 
jud. Prahova, aduce mulţumiri d-lui doctor D. D. Popp, proprietarul 
moşiei Tomșani, care de Sf. Paşte a imbrâcat 12 elevi din școala ce 
conduc, cheltuind suma de 120 lei. ğ 


+ * 

D-I I. N. Diaconu, dirigintele şeoalei Dozeşti, Vâlcea, în numele școlii 
ce conduce, aduce viile sale mulţumiri Sf Sale Pr. econm Ion Mălăescu, 
T.-Jiu, care a luat în seamă cu multă bunăvoință apelul făcut de mine 
ca invâfâtor pentru biblioteca acestei şcoli, dâruind 2 volume din serie- 
rile sale. 

Rog asemenea şi pe alţi autori, librari și pe orice bun Român, să ia 
parte la mărirea bibliotecii acestei şcoli cu scrieri potrivite. Oricât de 
mic ar fi darul, e bine primit şi va avcâ în sine mulfumirea că a pu- 
tut contribui pentru ajutorul unei institufiuni folositoare pentru lumi- 
narea talpei țării, 

— aa Am — 


Incunoştiintâri. 


„Se aduce la cunoştinţa generală că licitafinnea care se va fine la Efo- 
rie, Bulevardul Elisabeta, în ziua de 28 Iunie 1906, ora 10'/, a. m. pen- 
tru vânzarea de veci a viei dela Valea Călugărească, din judeţul Pra- 
hova va fi orală, iar nu cu oferte închise după cum s'a publicat în «Mo- 
nitorul Oficial» No. 45 din 1906. 

„Se aduce la cunoştinţa publică că s'a scos din licitaţie publică beră- 
ria de lângă biurourile Eforiei din Sinaia (fostă cofetărie), publicată în 
«Monitorul Oficial» No. 49 din 1906. 


—— A. 


K BIBLIOGRAFII ) 


Elena de Dumitru Bolintineanu. — Cine oare n'a auzit de acest ro- 
man şi câți din acei cari ar fi dorit să-l cunoască, nu s'au simţit des- 
amăgiţi, neputându-l găsi? Căci toate edifiunile ce s'au tipărit dela 1862 
sunt cu desăvârşire terminate. Astfel tipirirea unei noui edifiuni era ce- 
rută, şi librăria Alcalay a răspuns unei adevărate necesităţi dând la 
iveală în «Biblioteca pentru toți», o nouă ediţiune revăzută cu îngrijire 
a acestui roman, care nu este decât o pagină din propria vieafâ a po- 
etului şi cel mai bun document pentru epoca pe care autorul o descrie. 
De aci vine şi marele interes al acestui roman, încât odată lectura în- 
cepută, cititorul nu mai poate lăsa cartea din mână. Romanul «Elena» 
formează un volum de 21 coale de tipar (336 pagine) și se vinde numai 
90 bani. Comandele însoţite de cost prin mandat sau mărci poștale se 

fac pe adresa librării editoare: Leon Alcalay, Bucureşti. 
. m 


. 
A apărut No. 6, Anul (II, din revista Junimea Literară cu următo- 


— ALEL aa 

»STEHUEFM“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triocice şi de folos practic, şi pentru impiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului şi ideii naţionale române. 

Cotizaţia este de cel putin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Președintele Academie ko- 
mâne.— Vice-preşedinte, Sava Şomânescu, mare proprietar, fost senator.— 
Administrator şi casier, Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf, 
Biserici Autocefale Ortodoze Române, profesor la Seminarul Central 
şi director al Şe. Normale a Societăţii pentru învățătura poporului 
român: |. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator al Casei Şcoalelor, profesor secundar, Dim. Cecropid, instilutor.— 
Cenzori, Const, Alimanesteanu, inginer de mine; Preotul econom Conste 
Ionesca, profesor secundur; Const, Alexandrescu, institutor. 


Membri insorişi şi ootizafiuni plătite (urmare). 


Ilie Roban (Ghindioani-Crăcăoani-Neamţu), 1 leu; Pr. Gavril Grin- 
fescu (Savineşti-Roznov-Neamţu), 2 lei; G. Agapescu (Valea-Seacă, jud 
Neamţu), 1 leu; Pr. Roşescu I. (Mesteacân-Neamfu), 1 leu; Pr. Teodo' 
rescu (Cuejdiu-Gârcina-Neamfu), 1 leu; Pr. Atanasiu Dorneanu (Socea' 
Cândeşti-Neamfu), 1 leu; Alexandrescu D. (Călugăreni-Neamţu), 1 leu. 
Pr. Simion (Frumoasa-Tazlâu-Neamfu). 1 leu; Pr. S. G Teodorescu (co? 
muna Ruseni-Rorleşti-Neamfu), 1 leu; Pr. G. Mironescu (căt. Dumbrava- 
R.ogi-Neamţu), 1 leu; Pr. G. Ciauş (Socea-Cândeşti-Neamfu), 1 leu; Cris- 
tina Belian, institutoare (orașul Piatra-Neamţu), 2 lei; Elena Tomida- 
(oraşul Piatra-Neamţu), 2 lei; G. Scutărescu, învăţător (com. Buhuşi- 
Neamţu), 1 leu; Eugen Mitru, învăţător (Mârgineni-Neamţu), 1 leu; Ni- 
` colae Sirigeanu, invâfâtor (Faraon-Neamţu), 1 leu; G. Popescu, invâfâ- 
tor (Vânâtori-Neamfu), 1 leu; E. Tablau, învăţător (Crâcâoani-Neamfu), 
1 leu; V. Dimitriu, învăţător (Talpa-Neamfu), 1 leu; St. Cristescu, în- 
vâfâtor (Văratec- seainţu), 1 leu; G. Leonescu, învăţător (Hangu-Neamt), 
1 leu; Niculae Gavrilescu, învăţător (Agapia-Neamţu), 1 leu; St. Borş, 
(Bârgăoani-Neamţu). 1 leu; A. Baciul, învăţător (Mesteacăn-Neamţu), 1 
leu; D-ra Natalia H. Dumitriu, institutoare (oraşul Piatra Neamţu), 3 
N. Teodorescu, invâfâtor (com. Urecheni-Neamţu), 1 leu; Pr. G. Băloi 
(Oşlobena-Ghica-Neamţu), 1 leu; A. Caradja, proprietar (Grumâzeşti- 
Neamţu), 20 lei; D. Diaconifâ, invâfâtor (Răpciune-Neamţu), 1 leu; C. 
Partenie, institutor (oraşul Piatra Neamţu), 2 lei; G. Nicolau, institutor 
(oraşul Piatra-Neamfu), 2 lei; Maria Beiu Pallade, institutor (Piatra- 
Neamţu), 2 lei; Mihail Macovei, (str. Buciumului 53, Bucureşti), 2 lei. 


Numărul membrilor înscrişi cu începerea anului 1906 şi până in pre- 
zent este de 950; iar veniturile societăţii, tot în acest timp, sunt de 2.820 lei 
şi 10 bani, 


(Va urmă în număra! viitor). 


P 


| NIGOLAE LUPAN 


24, Calea Vietoriei, Bueurești. 


mol și tari, culori și negre 
primeso zilnio 
Noutăţi diferite. 


| 

Atelier special pentru comenzi 


Primesc blănării în păstrare. 


pentru Dame, Bărbaţi și Copil 
Fabricatiune proprie 

THE BANK OF ROUMANIA, LIMITED 


Capital Lire sterline 300.000 deplin 
vărsat. Sediul Londra. Sucursala Bu- 


cureşti. 

Comitetul central: la Londra 
Lachlan Machintosh Rate, » 
4.1. Goschen...... " 
Vicontele Duncannon.. . » 

E. W. li. Barry. . . . e " 
Robert Hamilton Lang. , 

Demetre de Frank .. . Viena 
P. Nayillere Wer 9 Paris 
Ad. Vernes. a... 


Directori : LE. E. Goodwin. 
Censori : loan Kalindera, Demetra 
Ioan Ghika şi Arthar Green. 


Sediul social: 
Londra 7 Creat Winchester street. 
Sucursala: București, Piaţa sf. Gheor- 

istr. Smârdan No. 4. Agenţii in toate 


| ghe. ME 


„NAŢIONALA“ 


SOCIETATE GENERALĂ DE ASIGURARE, BUCUREȘTI 
Capital în acţiuni întreg vărsat în 
SUTE Iasi e. ri Lei 2.000.000 
Fonduri de reservâ 
compuse din prime 
şi daune. .... » 9.955 688.76 
Idem format din capi- 
tal gi alte rezerve » 1.075.842.60 


Total în aur Le: 7 052.b81.86 
Daune plătite. . . . Lei 33.000.000 
Vice-preşedinte A. Bölcoisnu. 
Dir. general E. Grünwald. 
„NAȚIONALA“ asigură contra in- 
cediului, a «grindinei», contra riscue 
lui pierderii valorilor. Asigurările 
pentru viață sunt primite în toate 
combinaţiunile obişnuite ca : «cas de 
moarte, supravieţuire,zestre și rentă». 
Sediul social în palatul Societâfii din 
str. Doamnei No 12, Bucureşti. Re- 
presentanţă generală in București, 


oraşele din ţară. 

Inst. de Arte Grafice Carol Gâbl S-sor Rasidescu, Str. Doamnei 16.—16.205. 

